Aqromexanika Elmi-Tədqiqat İnstitutu

Azərbaycan Elmi-Tədqiqat Aqromexanika İnstitutu — Azərbaycan Dövlət Aqrar Universitetinin tabeliyində olan elmi-təqdiqat müəssisəsi.

 Haqqında 
Azərbaycan SSR Nazirlər Sovetinin 7 yanvar 1958-ci il tarixli qərarı əsasında, о zaman yeni yaradılmış Azərbaycan Kənd Təsərrüfatı Elmlər Akademiyasının tərkibindəki sahə institutlarının mexanikləşdirmə şöbələrinin bazasında Azərbaycan Kənd Təsərrüfatının Mexanikləşdirməsi və Elektrikləşdirilməsi İnstitutu yaradıldı.

1997-ci ildə institutun adı dəyişdirilərək "Aqromexanika" Elmi Istehsalat Mərkəzi, hazırda isə Azərbaycan Respublikası Nazirlər Kabinetinin 16 dekabr 1999-cu il qərarı ilə Azərbaycan Elmi-Tədqiqat "Aqromexanika" Institutu adı altında fəaliyyət göstərir.

Institutun tərkibində hal-hazırda "Maşınqayırma", "Emal maşınları", "Elmi-texniki informasiya", "Heyvandarlığın elektromexanikləşdirilməsi və avtomatlaşdırılması" şöbələri, "Maşınlar sistemi", "Texniki bitkilərin mexanikləşdirilməsi", "Bağçılığın və üzümçülüyün mexanikləşdirilməsi", "Normativlərin işlənməsi", "Texniki servis və diaqnostika", "Bitkiçilik məhsullarının emalı və saxlanılması", "Alternativ və bərpa olunan enerji mənbələri" laboratoriyaları, "Yeni maşınların və tərtibatların konstruksiya edilməsi", "Texniki vasitələr", "Təsərrüfat" və "Texniki təchizat" bölmələri vardır.

1980-ci il dekabrın 16-da Umummilli liderimiz Heydər Əliyev Gəncədə olarkən institut tərəfindən hazırlanmış müxtəlif qurğu, avadanlıq və maşınlarla tanış olmuş və öz müsbət münasibətini bildirmişdir.

Bütün bunların nəticəsi idi ki, institut 1986-cı ildə Azərbaycan Respublikası Həmkarlar Ittifaqı və Dövlət Aqrar Sənaye Komitəsinin keçici Qırmızı Bavrağını, 1986–87-ci illərdə isə Ittifaq ET institutları arasında ixtiraçılıq və səmərəli təklif üzrə keçirilən yarışın qalibi olmuşdur.

İnstitutun əməkdaşları tərəfindən 340-dan artıq ixtiraya keçmiş Sovetlər Ittifaqı, Rusiya Federasiyasi və Azərbaycan Respublikasının müəlliflik şəhadətnaməsi və patenti, 80 adda yeni maşın və qurğu, 5 yeni texnologiya və maşın kompleksi, 27 ədəd tövsiyə işlənib hazırlanmış, 38 yeni konstruksiyalı kənd təsərrüfatı maşınları keçmiş ittifaq maşınlar sisteminə daxil edilmişdir ki, onlardan da 8-i keçmiş SSRİ-nin maşınqayırma zavodlarında seriya şəklində buraxılışa verilmişdir. Bu konstruksiyalara 7 Beynəlxalq sərgidə (SSRİ, ÇSSR, İran) 2 qızıl, 7 gümüş və 7 bürünc medal, 1 ixtiraya isə Fransa, Bolqarıstan və AFR-in patentləri alınmışdır.

İndiki adını 17 aprel 2015-ci ildən daşıyır"Azərbaycan Aqrar-Elm Mərkəzinin və onun tabeliyindəki elmi-tədqiqat institutlarının strukturunun təkmilləşdirilməsi haqqında"  Azərbaycan Respublikası Nazirlər Kabinetinin 17 aprel 2015-ci il tarixli 109 nömrəli Qərarı. e-qanun.az. Həmin vaxta qədər Azərbaycan Elmi-Tədqiqat Aqromexanika İnstitutu adlanırdı.

 Beynəlxalq əlaqələri 
Rusiyanın Ümumittifaq Kənd Təsərrüfatı Maşınqayırma İnstitutu (BICXOM), Ümumittifaq Kənd Təsərrüfatının Elektrikləşdirilməsi İnstitutu (BIЕCX), Moskva Kənd Təsərrüfatı Mühəndisləri İnstitutu (MIISP), UNISEF fırması (Sankt-Peterburq), Gürcüstan Elmi-Tədqiqat Kənd Təsərrüfatının Mexanikləşdirilməsi və Elektrikləşdirilməsi Institutu ilə elmi əməkdaşlıq davam etdirilir.

İnstitutun beynəlxalq elmi aləmdə də fəaliyyətinin izlənməsi üçün AZVAPA şirkəti tərəfindən rəsmi internet səhifəsi proqramlaşdırılmışdır. www.etai.edu.az   linkinə daxil olaraq ətraflı məlumat əldə edə bilərsiniz.

 Mənbə 
 İsmət Abasov, "Ərzaq təhlükəsizliyi və kənd təsərrüfatının prioritet istiqamətləri", Bakı, "Elm və təhsil" 2011.

 İstinadlar 

Kateqoriya:Azərbaycan Kənd Təsərrüfatı Nazirliyi
Kateqoriya:7 yanvarda yarananlar
Kateqoriya:1958-ci ildə Azərbaycanda yarananlar
Kateqoriya:Azərbaycan Dövlət Aqrar Universiteti
Kateqoriya:Azərbaycanın elmi-tədqiqat institutları